Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: 1030/1994. (IV. 29.) Korm. határozat hatályát veszti.
Paragraph Index: 1401

1. A Kormány az államháztartásról szóló 1992. évi XXXVIII. törvény 33. és 42. §-ában foglalt felhatalmazás alapján a közoktatás megfelelő időben történő tankönyvellátásához a 2001. naptári évben szükséges, kereskedelmi kamatú, legfeljebb összesen 652 millió forint összegű hitel és annak járulékai visszafizetésére készfizető állami kezességet vállal. Az összeg a közoktatás közismereti és szakmai tankönyveinek kiadásához igénybe vehető hiteleket egyaránt tartalmazza. A hitel kizárólag a 2001—2002. tanévi tankönyvek gyártására, a tankönyvjegyzéken szereplő művek első ízben történő megjelentetéséhez és utánnyomásához, valamint azokra az előkészületi munkálatokra használható fel, amelyek alapján a 2002—2003. tanévi tankönyvjegyzékre felkerülő kéziratok szerzői jogot érintő tételeinek kifizetését szolgálják.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes